Oľga Lajdová

Oľga Lajdová (* 19. august 1943 – † 22. január 1985, Americké Panenské ostrovy) bola slovenská tanečníčka a prekladateľka. Dvadsať rokov (až do svojej smrti) bola manželkou Júliusa Satinského, s ktorým žila v Bratislave na Dunajskej ulici. Zahynula v roku 1985, keď sa utopila pri kúpaní v Karibskom mori na Amerických Panenských ostrovoch, kde  je aj pochovaná.

Tanec 
Pôsobila ako tanečníčka v Balete SND, neskôr v Lúčnici.

Prekladateľská tvorba 
Prekladala literárnu tvorbu z angličtiny a španielčiny. 

 Fernando Alegría - Dostihový kôň
 Leopoldo Azancot – Španielska noc
 Miguel Delibés - Môj synáčik Sisí
 Alan Scholefield - Jed
 Eric Lambert - Dvadsaťtisíc zlodejov
 Manuel Puig - Tango s Panchom
 Joseph Kesselring: Brooklynská noc (divadelná hra, ktorú uviedla Malá Scéna SND v roku 1982)

Referencie 

Slovenskí tanečníci
Slovenskí prekladatelia
Úmrtia utopením
Osobnosti z Bratislavy
Tanečníci Baletu Slovenského národného divadla